Peter Hansen-Nord (V), 1999-05-07:
Lad mig starte med at afsløre, at 7 er mit lykketal.
Jeg er selv født den 7/7 1947, og vi skriver i dag den 7. maj.
Jeg synes, det er et rigtigt godt udgangspunkt for her fra talerstolen i dag at kunne konstatere, at en flot politisk aftale - et flot politisk forlig - nu er ved at tage sin begyndelsen.
Vi har gjort, hvad vi kunne for at give alle danske forbrugere deres frihed tilbage som elforbrugere, og det er en lang og besværlig øvelse, hvorom man må sige, der er et utal af teknikaliteter, som vi i det kommende udvalgsarbejde skal kigge nærmere på. Vi vil gerne fra Venstres side sige, at vi selvfølgelig er overordentlig tilfredse med en meget hurtig markedsåbning.
Vi er meget tilfredse med den konkurrenceåbning, der sker, hvor produktionsdelen kommer i konkurrence, og hvor handel og senere måske også en del af forsyningspligten kommer i konkurrence.
Det er et rigtigt godt liberalt princip.
Vi er også godt tilfredse med, at der i forligskredsen er entydig enighed om, at monopoldelen, nettet, transmissionen, infrastrukturen i elsektoren stadig væk og helt ligger, hvor den gør, som en monopoldel, som ejerne og vi i samfundet beholder.
Jeg tror, det er meget vigtigt, også med henblik på liberaliseringer på andre områder, der sandsynligvis kommer her inden for kort tid.
Jeg vil også gerne sige, at principperne i miljøreguleringen er vi overordentlig godt tilfredse med.
Hvad man lægger i den måde, vi nu regulerer på, kan der være uenighed om; hvor meget skal man lægge i og hvor lidt, og det er selvfølgelig en evig politisk diskussion.
Men selve principperne er, at nu har man et eller andet, man kan tage stilling til.
Man har en kvote, den skal gøres omsættelig, den kan handles; den skal kunne handles.
Og det er vores helt klare indstilling, at ministeren dårlig har tid til at være hjemme i Danmark.
Han burde rejse meget rundt og sikre, at vi nu får nogle muligheder for både at handle med vores CO2-kvoter, og at vi også får etableret et marked for at handle med de fremtidige såkaldte grønne certifikater.
Her må ingen ulejlighed være for stor for hurtigst muligt at få etableret et sådant marked.
Jeg vil gerne opfordre til, at regeringen på alle måder er åben og hurtig til at få denne markedsorienterede handel med grønne certifikater og CO2-kvoter på plads.
Det er de såkaldte Kyotomekanismer, og jeg er glad for at være med til at være i et forlig, hvor vi for første gang rigtig får sat det på tryk.
Når vi så har sagt alle de her rigtig gode ting, og dem står vi selvfølgelig helt last og brast med regeringen om, så må jeg alligevel konstatere, at når vi går fra en politisk aftale, der fylder ca. 10 sider, til at implementere den i lovgivningen, så sker der et eller andet.
Jeg ved godt, deter i udvalgsarbejdet, vi skal kigge på det.
Men jeg vil alligevel sige, at ved en gennemlæsning af lovforslagene synes jeg, de føles meget skarpt formuleret.
Jeg vil godt appellere til, at vi i denne her periode, hvor vi skal til at bearbejde de her ting, får en ordentlig dialog med de eksisterende aktører, og hvis ikke det er sket, så ser at få det etableret hurtigst muligt.
Eksisterende aktører, der i de sidste 125 år har skabt dette store samfundsgode, fornemmer jeg både på høringssvar og på andet, er stærkt utilfredse med en række af de reguleringer og måden, hvorpå vi i lovteksten udformer disse reguleringer fra vores aftaletekst.
Jeg føler, at ingen af forligspartierne vinder ved, at vi skal ind i en alt for ustruktureret strid om ting, som måske kunne løses med en dialog hen over bordet.
Som jeg sagde før, er der så mange teknikaliteter i det her, og tidspresset, der har ligget, må jo alligevel, alt andet lige, medføre, at nogle af os på visse områder jo må miste et eller andet overblik.
Det er derfor ministerens helt klare ansvar som omdrejningspunktet i denne her reform at sikre, at man får den dialog med folket og aktørerne ude i det eksisterende elmarked. Vi skulle gerne kunne bruge statsministerens ord, som han anvender om PET-sagen, så vi alle kan sige, at hver en sten har været vendt, også når vi taler elreform.
Jeg har nævnt før, at der er en række bemyndigelser, og det ligger os meget på sinde som forligsparti, at vi her i aftaleperioden, der kører frem til 2003, med hensyn til alle bemyndigelserne, der specielt har meget med teknikaliteter at gøre, får en reel og åben chance og mulighed for i Det Energipolitiske Udvalg og også blandt forligspartierne at få det her helt belyst, så vi ved, hvad det er, vi gør.
Vi ved godt alle sammen - og det ser Venstre også åbent på; vi går ind i det her arrangement med åbne øjne og en tro på, at det rigtigt - at der ligger mange øretæver og venter, før vi vil få anerkendelse for det og rosen for det, vi laver; det vil nok tage lidt tid.
Og jeg kan godt påstå: Jeg har ikke noget samlet overblik over alt det her, for der ligger som sagt nogle ting
på slagmarken: kraftværkernes åbningsbalance, den præcise udformning af det grønne certifikatmarked, hvad benchmarking'en - altså målingen på netselskaber og transmissionsselskaber - præcis skal bero på
Der ligger også nogle skattesager, vil jeg sige til ministeren, med bagudvirkende kraft over for kraftværkerne og for den sags skyld netselskaber, som jeg synes skal afklares.
Derfor har vi jo også måttet diskutere jura i denne her forbindelse.
Og der vil jeg godt sige, at da vi så skulle prøve at få en uvildig til at kigge på det, så kneb det jo altså lidt, idet Kammeradvokaten tilsyneladende har været med hele tiden, så det svar, vi har fået fra Kammeradvokaten, kan vi sådan set ikke rigtig bruge til så forfærdelig meget.
Så vi har kun Justitsministeriets notat og ministerens lettelsens suk, da han så notatet.
er vi ikke helt tilfredse med den juridiske belysning af den selskabsregulering m.v., som den her øvelse indebærer.
Og derfor vil jeg godt bede om, at ministeren her fra talerstolen kan garantere os, at det, vi her laver, ikke er i strid med grundloven.
Vi kan ikke leve med, at vi skal ud i at fejre grundlovens
Så jeg vil bede ministeren om her fra talerstolen at sige til både forligspartierne og selvfølgelig også til de øvrige partier, at det, vi her laver, ingenlunde er i strid med grundloven, og at vi ikke fjerner eller tager ejendomsretten fra nuværende ejere.
Det er nogle ting, vi ligesom skal have helt på plads, for at vi stille og roligt kan komme videre i processen.